جمهورباشقانی رجب طیب اردوغان،
"زلز‌له‌نین یارالارینی بیر ایل ایچینده بؤیوک اؤلچوده ساراجاغیمیزین سؤزونو میللتیمه وئریرم" دئدی.
جمهورباشقانی اردوغان، قهرمان ماراش مرکزلی زلزله‌لردن ائتکیلنه‌ن بؤلگه‌لری اینجه‌له‌مک اوچون گئتدیگی آدی‌یامان‌دا آچیقلامالار وئردی.
"شهر دؤنوشوم پروژه‌لرینی سرعتله‌ندیرمک باشدا اولماق اوزره بوتون شهرلریمیزی ان قیسا مدت‌ده فلاکتلره حاضر حالا گتیرمک اوچون نه لازیمدیرسا ائدجییک" دئیه دانیشان جمهورباشقانی اردوغان،
"زلزله بؤلگه‌سینده یئر اینجه‌له‌مه‌لری تاماملاناراق تیکیم مرحله‌سینه گلن ائو ساییسی ۳۰۹ مینه چاتدی. آدی‌یامان‌دا تخمیناً ۵۰ مین ائو تیکه‌جییک. میکرو بؤلگه‌له‌مه و ژئولوژیک اینجه‌له‌مه چالیشماسی بیته‌ن یئرلرده تئزلیکله قازمانی/کۆلونگو وورور، تیکیمه باشلاییریق" ایفاده‌لرینی ایشلتدی.
اردوغان، بئله داوام ائتدی:
"(زلزله بؤلگه‌سی) مینلرجه ایللیک مدنیتلره ائو صاحبلیگی ائد‌ن، مین ایلدیر قارداشجا یاشادیغیمیز شهرلریمیزین قورولوش دییشیمینه اوغراماسینا گؤز یومابیلمه‌ریک. شهرینیزه صاحب چیخین، آتا یوردونوزو اصلا قالیجی اولاراق ترک ائتمه‌یین. ییخیلان هر ائوین داها یاخشیسینی، گؤزلینی، گۆونلیسینی، یئنی‌سینی تیکیب وئرجییک".
